title: Loís Exeya Talayero
text: Loís Exeya Talayero estió chusticia d'Aragón entre 1687 y 1700 en tiempos d'o rei Carlos II. Estudeo leis en as universidatz de Salamanca, Zaragoza y Uesca. Exerció a suya profesión en a ciudat de Zaragoza, a on tamién estió profesor de Decretos y Canons en a universidat.
  
  Entre os puestos d'importancia que ocupó, antiparti de Chusticia d'Aragón, se troban o de churidico d'o zalmedina de Zaragoza, baile cheneral d'Aragón, lugartenient d'a corte d'o Chusticia d'Aragón, advogato fiscal d'o reino d'Aragón, rechent d'a cancillería y rechente d'o Consello Supremo d'Aragón.
  
  Redactó obras importants en l'ambito d'o dreito foral aragonés, amás de treballos como historiador sobre a Seu d'o Salvador de Zaragoza y tamién os Apuntamientos sobre a historia de El Castellar (Zaragoza, 1650), atros Apuntamientos sobre os Anals de Zurita, un Memorial sobre a esfensa de Báguena por Miguel de Bernabé en 1372 (Zaragoza, 1648), y as Cartas ninviatas a Esteban Baluze sobre antigüidatz eclesiasticas.
  
  Vinclos externos
   Loís Exeya Talayero en GEA
  
  Chusticias d'Aragón
  Naixius de Zaragoza